T-5/2022

Mál þetta sem er þinglýsingarmál, sbr. 3. gr. þinglýsingarlaga nr. 39/1978 barst dómnum 25. janúar 2022.

Sóknaraðili er Þ-kk-nf H-kk-nf Ó-kk-nf, [kennitala og heimilisfang] en varnaraðili er Sýslumaðurinn á Vestfjörðum.

Sóknaraðili krefst þess að hrundið verði með úrskurði þeirri úrlausn þinglýsingarstjóra, varnaraðila að vísa frá þinglýsingu tilkynningu um kjör fyrirsvarsmanns jarðarinnar Rauða mýri, landnúmer 141637, fastanúmer 212- 7633, sbr. 9. gr. jarðalaga nr. 81/2004 og að lagt verði fyrir varnaraðila að þinglýsa tilkynningunni. Þá er krafist málskostnaðar.

Varnaraðili hefur ekki nýtt sér heimild sína til að leggja fram athugasemdir og hefur ekki látið málið til sín taka.

Í málatilbúnaði sóknaraðila er ranglega talið að varnaraðilar séu sameigendur sóknaraðila að umræddri jörð, þ. e. a. s. A-kk-nf Á-kk-nf Ó-kk-nf, Á-kk-nf H-kk-nf Ó-kk-nf og G-kk-nf I-kk-nf Ó-kk-nf, en í samræmi við reglur 3. gr. þinglýsingarlaga er sýslumaður varnaraðili mála af þessu tagi.

Sóknaraðili kveður sig og ofangreinda þrjá menn vera sameigendur að jörðinni Rauðumýri, en eigendur séu alls fjórir, en þar af eigi sóknaraðili 4,5/7 hluta, en A-kk-nf eigi helming af 1/7 hluta eða 1/14. Sóknaraðili hafi keypt hlut fyrrverandi eiginkonu A-kk-ef, S-kvk-ef J-kvk-ef Ó-kvk-ef, með afsali 15. júlí 2020, en eignarhlutur hennar hafi byggt á fjárskiptasamningi sem staðfestur hafi verið af sýslumanninum á Suðurlandi 18. maí 2016, sem þinglýst hafi verið hjá þinglýsingarstjóra á Vestfjörðum 2. september 2019.

Sóknaraðili hafi boðað til aðalfundar vegna sameignarinnar 14. ágúst 2021 og hafi verið boðað með sannanlegum hætti til fundarins. Hafi verið mætt af hálfu allra eignarhluta þar sem G-kk-nf I-kk-nf Ó-kk-nf hafi mætt með umboð fyrir A-kk-þf Á-kk-þf og Á-kk-þf H-kk-þf. Hafi fundurinn því verið löglegur en í fundarboði og áðurnefndum umboðum komi skýrt fram að G-kk-nf hefði umboð til að greiða atkvæði um kosningu umboðsmanns jarðarinnar en í fundarboði hafi komið skýrt fram að um væri að ræða umboðsmann samkvæmt ákvæðum jarðalaga.

Samkvæmt 1. mgr. 9. gr. jarðalaga nr. 81/2004 sé skylt að tilnefna fyrirsvarsmenn jarða sem fleiri en þrír einstaklingar eða lögaðilar eigi og skuli tilkynna sýslumanni um fyrirsvarsmann skv. 2. mgr. 9. gr. sömu laga, en sýslumaður jafnframt þinglýsa tilkynningunni á viðkomandi eign. Í máli þessu hafi sýslumaður hins vegar vísað tilkynningunni frá þinglýsingu þar sem hann hafi talið vanta undirritun þinglýstra eigenda að hluta en ekki sé gerð nánari grein fyrir því hvað sýslumaður telji vera nægan fjölda þinglýstra eigenda að öðru leyti hvað tilkynninguna hafi varðað.

Í jarðalögum sé ekki að finna ákvæði um kosningu fyrirsvarsmanns eða hvernig skuli staðið að tilkynningu að öðru leyti. Hins vegar liggi fyrir þinglýst samkomulag sameigenda að Rauðamýri sem dagsett sé í október 2000 og hafi því verið þinglýst sem kvöð á eignina árið 2005. Samkvæmt 5. gr. samkomulagsins nægi einfaldur meirihluti eignarhluta til að fá samþykktar ákvarðanir um sameignina og sé kjör fyrirsvarsmanns þar engin undantekning. Sé enginn vafi á því að umræddur fundur hafi verið löglegur þar sem til hans hafi verið boðað með löglegum og sannanlegum hættiog mætt hafi verið af hálfu allra eignarhluta. Hafi kjör sóknaraðila verið samþykkt með meirihluta eignarhluta eða fjórum eignarhlutum af sjö og sé því um tilskilinn meirihluta að ræða. Þar sem kjör sóknaraðila sem fyrirsvarsmanns hafi verið lögmætt beri sýslumanni að þinglýsa tilkynningu þar um í samræmi við ákvæði 2. mgr. 9. gr. jarðalaga nr. 81/2004.

Sóknaraðili kveður þinglýsingarstjóra hafa sent sér úrlausn sína 30. september 2021 og miðist fjögurra vikna frestur til að bera þinglýsinguna undir héraðsdóm við það tímamark, sbr. 1. mgr. 3. gr. þinglýsingarlaga.

Um lagarök vísar sóknaraðili til meginreglna samningaréttar og eignaréttar, sem og þinglýsingarlaga nr. 39/1978. Einnig vísar sóknaraðili til jarðalaga nr. 81/2004.

Eins og fyrr er greint hefur varnaraðili ekki látið málið til sín taka.

Niðurstaða dómsins:

Fallist er á með sóknaraðila að mál þetta hafi verið borið undir dóminn innan þeirra tímamarka sem 3. gr. þinglýsingarlaga nr. 39/1978 áskilur, en varnaraðili sendi sóknaraðila málsgögn 4. janúar 2022. Gögnin voru móttekin af dóminum 27. sama mánaðar.

Í niðurstöðu sinni um frávísun ofangreindrar tilkynningar um kjör fyrirsvarsmanns frá þinglýsingu vísar varnaraðili til þess að skjalið skorti undirritun þinglýstra eigenda að hluta, en ekki eru settar fram ítarlegri forsendur fyrir ákvörðuninni. Í málinu liggur fyrir fundargerð vegna fundar eigenda umræddrar jarðar þar sem sóknaraðili var kjörinn fyrirsvarsmaður jarðarinnar samkvæmt 9. gr. jarðalaga. Var meirihluti fyrir þeirri ákvörðun og fær sú niðurstaða stoð í skráningu eignarhluta í þinglýsingarvottorði, sem og málsmeðferðarreglum sem einnig er þinglýst og mæla fyrir um hvernig ákvarðanir skuli teknar milli sameigenda umræddrar jarða. Sést af hlutfallstölum sem getur í þinglýsingarvottorði að sóknaraðili er eigandi 4/7 hluta jarðarinnar og fer því með fjögur atkvæði gegn þremur atkvæðum annarra sameigenda. Með vísan til þessa, sem og þeirra röksemda sóknaraðila sem að framan eru raktar og eiga sér trausta stoð í þinglýstum gögnum er það mat dómsins að varnaraðila hafi ekki verið rétt að vísa umræddri tilkynningu frá þinglýsingu. Þegar af þeim ástæðum verða kröfur sóknaraðila í málinu teknar til greina.

Með vísan til framangreindrar niðurstöðu verður varnaraðila gert að greiða sóknaraðila málskostnað, sem er ákveðinsúfjárhæð sem nánar greinir í úrskurðarorði.

H-kk-nf B-kk-nf dómstjóri kveður upp úrskurð þennan. Úrlausn málsins hefur tafi stúr hömlu vegna þrálátra veikinda dómara og í kjölfarið vegna mistaka hans.

Úrskurðar or ð:

Felld er úr gildi sú ákvörðun varnaraðila, sýslumannsins á Vestfjörðum, að vísa frá þinglýsingu tilkynningu sóknaraðila, Þ-kk-ef H-kk-ef Ó-kk-ef, um kjör fyrirsvarsmanns jarðarinnar Rauðamýri, landnúmer 141637, fastanúmer 212- 7633, sbr. 9. gr. jarðalaga nr. 81/2004 og er lagt fyrir varnaraðila að þinglýsa tilkynningunni. Varnaraðili greiði sóknaraðila 200.000 krónur í málskostnað.

H-kk-nf B-kk-nf

Rétt endurrit staðfestir:

Héraðsdómi Vestfjarða 24. maí 2022